Lijeska

[mini|desno|Mlade muške rese [obična lijeska|obične lijeske (*Corylus avellana*)]]
**Lijeska** (*Corylus*) jest rod listopadnog drveća i velikog žbunja koje raste na sjevernoj hemisferi, u područjima s umjerenom klimom. Ovaj rod obično se svrstava u porodicu breza, *Betulaceae*, iako neki botaničari izdvajaju lijeske (zajedno sa grabovima i povezanim vrstama) u posebnu porodicu, *Corylaceae*. Plod lijeske zove se lješnjak.

Lijeske imaju jednostavne, zaobljene listove sa dvostruko nazubljenim rubovima. Cvjetovi se razvijaju u vrlo ranoj fazi proljeća, prije lišća, i jednodomni su, s jednospolnim resama; muške rese su blijedožute i duge 5–12&nbsp;cm, a ženske su vrlo male i većim dijelom skrivene u pupoljcima; vidljivi su samo svijetlocrveni dijelovi tučka dužine 1–3&nbsp;mm. Plodovi su orasi dužine 1–2,5&nbsp;cm i prečnika 1–2&nbsp;cm, oko kojih je ljuska (involukrum), koja djelomično ili potpuno zatvara orah.

## Vrste 
*Corylus* ima 14–18 vrsta. Opis vrsta u Istočnoj Aziji sporan je; *WCSP* i *Flora Kine* razlikuju se po tome koji su taksoni prihvaćeni; u okviru ove regije, samo one vrste koje prihvataju oba ova izvora navedene su na spisku ispod. Vrste su grupirane na sljedeći način:
* Orah okružen mehkim, lisnatim involukrumom, više stabljika, izdanci žbunja visine do 12 m
** Involukrum kratak, otprilike iste dužine kao orah
*** *Corylus americana* – američka lijeska (istočna Sjeverna Amerika)
*** *Corylus avellana* – obična lijeska (Evropa i Zapadna Azija)
*** *Corylus heterophylla* – azijska lijeska
*** *Corylus yunnanensis* – junanska lijeska (srednja i južna Kina)
** Involukrum dug, dvostruko duži od oraha ili više, formira "kljun"
*** *Corylus colchica* – kolhidska lijeska (Kavkaz)
*** *Corylus cornuta* – kljunasta lijeska (Sjeverna Amerika)
*** *Corylus maxima* – carigradska lijeska (Jugoistočna Evropa i Jugozapadna Azija)
*** *Corylus sieboldiana* – azijska kljunasta lijeska (Sjeveroistočna Azija i Japan; sinonim: *C. mandshurica*)
* Orah okružen krutim, bodljikavim involukrumom, jedna stabljika visine 20–35 m
** Involukrum umjereno bodljikav i sa žljezdastim dlakama
*** *Corylus chinensis* – kineska lijeska (zapadna Kina)
*** *Corylus colurna* – turska lijeska (Jugoistočna Evropa i Mala Azija)
*** *Corylus fargesii* – Fargesova lijeska (zapadna Kina)
*** *Corylus jacquemontii* – Jacquemontova lijeska (Himalaji)
*** *Corylus wangii* – Wangova lijeska (jugozapadna Kina)
** Involukrum sa gustim bodljama, nalik na omotač ploda kestena
*** *Corylus ferox* – himalajska lijeska (Himalaji, Tibet i jugozapadna Kina; sinonim: *C. tibetica*).

Postoji nekoliko hibrida; ukrštanje se može desiti između vrsta u različitim odjeljcima ovog roda, npr., *Corylus × colurnoides* (*C. avellana* × *C. colurna*). Najstarija potvrđena vrsta lijeske jest *Corylus johnsonii*, pronađena kao fosil u stijenama iz doba iprezija u okrugu Ferry (Washington).

## Upotrebe 
[mini|desno|Okresivanje lijeske u zimu u [Bubbenhallu (Warwickshire, Engleska)]]
Orasi svih lijeski jestivi su. Obična lijeska najviše se uzgaja od svih vrsta zbog svojih plodova. Beru se i plodovi drugih vrsta, ali nijedna nije od komercijalnog značaja osim carigradske lijeske.

Više kultivara ovih dviju vrsta lijeske uzgajaju se kao ukrasne biljke u vrtovima, uključujući forme s iskrivljenim stabljikama (*C. avellana* "Contorta", poznata kao "štap Harryja Laudera" zbog svog kvrgavog izgleda), "tužnim" granama (*C. avellana* "Pendula") i purpurnim lišćem (*C. maxima* "Purpurea").

Lijeska je tradicionalni materijal korišten za pleteno pruće, ograde od takvog pruća, košare i ramove pletenih čamaca. Stablo se može okresivati, a regenerirajući izdanci omogućuju njihovu žetvu svakih nekoliko godina.

Larve raznih vrsta iz reda leptira (*Lepidoptera*) koriste lijesku za ishranu.

## Galerija 

Datoteka:Corylus fargesii, Arnold Arboretum - IMG 6165.JPG|Izgled (Fargesova lijeska)
Datoteka:Hazel Catkins.jpg|Muške rese (obična lijeska)
Datoteka:Hazel Flower Female.jpg|Ženski cvijet (obična lijeska)
Datoteka:TurkHazel.jpg|Lišće i plodovi sa bodljikavom ljuskom (turska lijeska)
Datoteka:Hazelnuts.jpg|Lješnjaci

## Reference 
## Vanjski linkovi 
*  

Lijeska
Lijeska